b'\n_START_ARTICLE_\nJeff Hardy\n_START_SECTION_\nRiita Mattin kanssa\n_START_PARAGRAPH_\nJeff Hardyn veli Matt Hardy pyysi siirtoa SmackDowniin ly\xc3\xb6ty\xc3\xa4\xc3\xa4n Jeffi\xc3\xa4 tuolilla p\xc3\xa4\xc3\xa4h\xc3\xa4n kesken Edgen ja Jeffin ottelua WWE:n mestaruudesta Royal Rumblessa. Iskun seurauksena Edge voitti tittelin Jeffilt\xc3\xa4. Samalla Matt my\xc3\xb6s k\xc3\xa4\xc3\xa4ntyi heeliksi. Smackdownissa Matt teki Twist of Faten veljelleen kesken Edgen ja Jeff Hardyn ottelun ja Edge nappasi j\xc3\xa4lleen voiton, ja Mattin ja Jeffin v\xc3\xa4lille syntyi vihanpito. Matt perusteli hy\xc3\xb6kk\xc3\xa4yksi\xc3\xa4\xc3\xa4n veljens\xc3\xa4 kimppuun sill\xc3\xa4, ett\xc3\xa4 oli kyll\xc3\xa4stynyt j\xc3\xa4\xc3\xa4m\xc3\xa4\xc3\xa4n t\xc3\xa4m\xc3\xa4n varjoon, vaikka oli mielest\xc3\xa4\xc3\xa4n Jeffi\xc3\xa4 p\xc3\xa4tev\xc3\xa4mpi painija. Matt paljasti my\xc3\xb6s olevansa muun muassa Jeffin auto- ja pyrotekniikkaonnettomuuksien takana. Wrestlemania XXV:ss\xc3\xa4 Jeff h\xc3\xa4visi Matille Extreme Rules -ottelussa. Jeff kohtasi veljens\xc3\xa4 viel\xc3\xa4 seuraavankin viikon SmackDownissa, jolloin Jeff h\xc3\xa4visi Mattille uudestaan Strecher-ottelussa. Feudi p\xc3\xa4\xc3\xa4ttyi heid\xc3\xa4n viimeiseen kohtaamiseensa vuoden 2009 Backlashissa, jolloin veljekset kohtasivat I Quit -ottelussa, jonka Jeff voitti luovutuksella sidottuaan Mattin kiinni p\xc3\xb6yt\xc3\xa4\xc3\xa4n ilmastointiteipill\xc3\xa4. Ottelun jo p\xc3\xa4\xc3\xa4tytty\xc3\xa4 Jeff hypp\xc3\xa4si Mattin p\xc3\xa4\xc3\xa4lle t\xc3\xa4m\xc3\xa4n aneluista huolimatta. Osuman seurauksena Mattin toinen k\xc3\xa4sivarsi murtui.\n_START_SECTION_\nLapsuus\n_START_PARAGRAPH_\nHardy on Gilbert ja Ruby Moore Hardyn poika, ja Mattin nuorempi veli. Heid\xc3\xa4n \xc3\xa4itins\xc3\xa4 kuoli aivosy\xc3\xb6p\xc3\xa4\xc3\xa4n vuonna 1986, kun Jeff Hardy oli 9-vuotias. H\xc3\xa4n innostui moottoripy\xc3\xb6rist\xc3\xa4 12-vuotiaana ja sai ensimm\xc3\xa4isen py\xc3\xb6r\xc3\xa4ns\xc3\xa4, Yamaha YZ-80:n, 13-vuotiaana. H\xc3\xa4n ajoi ensimm\xc3\xa4isen kisansa ollessaan yhdeks\xc3\xa4nnell\xc3\xa4 luokalla. Lapsena Hardy pelasi baseballia, mutta h\xc3\xa4n joutui lopettamaan k\xc3\xa4tens\xc3\xa4 murruttua moottoripy\xc3\xb6r\xc3\xa4kolarissa. H\xc3\xa4n pelasi my\xc3\xb6s amerikkalaista jalkapalloa puolustajana ja tukimiehen\xc3\xa4. Lukiossa h\xc3\xa4n harrasti amaat\xc3\xb6\xc3\xb6ripainia. Lukioaikana h\xc3\xa4n joutui valitsemaan urheilun ja painin v\xc3\xa4lill\xc3\xa4, ja h\xc3\xa4n valitsi painimisen. Hardyn lempiaineet koulussa olivat Yhdysvaltain historia ja taide, jota h\xc3\xa4n teki lis\xc3\xa4pisteiden takia.'